CNSU a hotărât ca echipamentele medicale din stocul Unifarm să fie distribuite către unitățile sanitare.
O veste bună: Ventilatoarele şi concentratoarele de la Unifarm ajung în spitale. DSU asigură distribuirea acestora către unităţile sanitare în funcţie de nevoile identificate. Potrivit CNSU, remedierea eventualelor daune sau defecţiuni ale echipamentelor medicale vor fi realizată de către unităţile sanitare beneficiare.
Comitetul Naţional pentru Situaţii de Urgenţă (CNSU) a decis, vineri, ca Ministerul Sănătăţii să dispună transmiterea în folosinţă gratuită, de urgenţă, a ventilatoarelor şi concentratoarelor pe le care Unifarm le are în stoc către spitale.CNSU a decis ca Ministerul Sănătăţii, în calitatea de autoritate publică prin care statul îşi exercită drepturile şi obligaţiile decurgând din calitatea de acţionar unic al CN Unifarm SA, să dispună măsurile necesare pentru transmiterea în folosinţă gratuită, de urgenţă, a unui număr de 396 de ventilatoare fixe şi mobile şi 20 de concentratoare către Departamentul pentru Situaţii de Urgenţă prin Inspectoratul General pentru Situaţii de Urgenţă.DSU va prelua, ulterior, temporar, în folosinţă gratuită, echipamentele medicale şi le va adăuga la stocurile de urgenţă medicală.De asemenea, DSU asigură distribuirea acestora către unităţile sanitare în funcţie de nevoile identificate.Potrivit CNSU, remedierea eventualelor daune sau defecţiuni ale echipamentelor medicale vor fi realizată de către unităţile sanitare beneficiare.Premierul interimar Florin Cîţu a spus că a discutat cu Raed Arafat despre procedura legală prin care pot fi luate aceste echipamente."Să vedem care este procedura legală prin care putem să le luăm, să le împrumutăm, să le folosim acum. Nu ştiu, ele sunt cumpărate de Unifarm, dar putem să le luăm, poate, împrumut, şi apoi să le dăm înapoi în stocul Unifarm. Nu este nevoie de OUG. I-am cerut lui Raed Arafat să găsească soluţia legală", a spus Florin Cîţu.